
J e g y z ő k ö n y v

Készült: Halásztelek Város Önkormányzata Képviselő-testületének 2011. február 15-én, 18.00 órakor megtartott nyílt ülésén.

Az ülés helye: Hunyadi Mátyás ÁMK Hangverseny terem (2314 Halásztelek, Somogyi B. u. 50-52.)

Jelen vannak: Szentgyörgyi József polgármester, Szabó Tibor alpolgármester, Erdődi Sándorné, Igaz László Tibor, Lengyel Izabella, Papp Kornél, Stefanik Zsolt, Tóth Endre Attila, Végváriné Nyíri Lídia képviselők, Baloghné dr. Nagy Edit jegyző.  
Megjelent meghívottak: Horváth Attila adó- és péü. irodavezető.

Szentgyörgyi József: Szeretettel köszöntöm a testület tagjait, testületi ülésünket megnyitom, megállapítom, hogy a testület határozatképes. Két képviselő társamat szeretném felkérni jkv. hitelesítésre – Erdődi Sándorné és Lengyel Izabella jelentkeznek. Aki a jkv. hitelesítőket elfogadja, kérem, jelezze! Megállapítom, hogy a testület 9 fő igen szavazattal elfogadja a hitelesítők személyét. 

A rendkívüli testületi meghívóban 18 napirendi pont szerepel, azonban a 8-as napirendi pontot levesszük a mai ülés napirendjéről, mivel az szorosan kacsolódik a 2011. évi költségvetéshez. Kérdés, észrevétel a napirendekkel kapcsolatban? Amennyiben nincs, kérem, szavazzon, aki elfogadja a napirendi pontokat. Megállapítom, hogy a testület 9 fő igen szavazattal elfogadja a napirendi pontokat.
Napirend előtt:
1./ Beszámoló a két testületi ülés közötti időszak – önkormányzatunkat érintő – fontosabb

     eseményeiről. (szóban)

     Előadó: Szentgyörgyi József polgármester        

2./ Beszámoló a lejárt határidejű határozatok végrehajtásáról. (szóban)

     Előadó: Szentgyörgyi József polgármester        
Beszámoló a két testületi ülés közötti időszak – önkormányzatunkat érintő – fontosabb

eseményeiről.
· A 3 hét szabadságomból betegszabadság lett alpolgármester úr helyettesített, a Vízművekkel kapcsolatos egyeztetések folyamatban vannak a Képviselő-testület által felkért szakértő szerződésének előkészítése folyamatban. Alpolgármester úr nem kíván hozzászólni a folyamatban lévő ügyekhez.

· Két testületi ülésünk volt januárban, a közbeszerzésről szóló döntés aláírása ezen a héten megtörtént.

Papp Kornél:

Kérdésem az átvilágítással kapcsolatos, készült-e beszámoló, a szerződés aláírásra került?

Szabó Tibor:

A beszámoló elkészült, a szerződés aláírásra került.

Szentgyörgyi József:
A napirendi pontok tárgyalása következik.

Napirendi pontok: 
1. Az Önkormányzat és intézményei 2011. évi költségvetésének tárgyalása (rendeletalkotás, írásos anyag)

Előterjesztő: Szentgyörgyi József polgármester

2. Szervezeti és Működési Szabályzat módosítása. (írásos anyag, előzőleg kiküldésre került)

Előterjesztő: Baloghné dr. Nagy Edit jegyző
3. A köztisztviselők szociális, jóléti, kulturális egészségügyi juttatásairól, valamint a szociális és kegyeleti támogatásáról szóló 1/2009.(II.13.) rendelet felülvizsgálata. 
      (írásos anyag, előzőleg kiküldésre került)

      Előterjesztő: Baloghné dr. Nagy Edit jegyző

4. A Polgármesteri Hivatalban foglalkoztatott köztisztviselők teljesítménykövetelménye, kiemelt céljainak meghatározása. (írásos anyag, előzőleg kiküldésre került)

            Előterjesztő: Baloghné dr. Nagy Edit jegyző

5. Az anyakönyvi eljárás egyes díjairól rendelet tervezet. (írásos anyag, előzőleg kiküldésre került) 

      Előterjesztő: Baloghné dr. Nagy Edit jegyző

6. Közbeszerzési szabályzat (írásos anyag, előzőleg kiküldésre került)

Előterjesztő: Baloghné dr. Nagy Edit jegyző

7. Közművelődési ellenőrzés jelentésének megtárgyalása (írásos anyag, előzőleg kiküldésre került)

Előterjesztő: Baloghné dr. Nagy Edit jegyző

8. Helyi civil szervezetek 2011. évi költségvetési támogatására pályázat kiírása. (írásos anyag, előzőleg kiküldésre került)      

Előterjesztő: Szentgyörgyi József polgármester

9. A 84/2010.(IX.15.) testületi határozat alapján az óvoda nyári nyitva tartásának megvitatása. (írásos anyag, előzőleg kiküldésre került)

Előterjesztő: Szentgyörgyi József polgármester
10. Az iskolai beiratkozás időpontjának meghatározása. (írásos anyag, előzőleg kiküldésre került)

Előterjesztő: Baloghné dr. Nagy Edit jegyző
11. Óvodai beiratkozás időpontjának meghatározása. (írásos anyag, előzőleg kiküldésre került)

Előterjesztő: Baloghné dr. Nagy Edit jegyző

12. Duna-Vértes Köze Regionális Hulladékgazdálkodási Társulás 2011. évi költségvetésének jóváhagyása (írásos anyag, előzőleg kiküldésre került)

 Előterjesztő: Szentgyörgyi József polgármester

13.  Százhalombatta Város Helyi Hulladékgazdálkodási tervének megtárgyalása (írásos anyag, előzőleg 

 kiküldésre került)

14.  2011. évi vízdíj megállapítása (írásos anyag, előzőleg kiküldésre került)

 Előterjesztő: Szentgyörgyi József polgármester

15.  Területi védőnői munkakör betöltésére pályázat kiírása. (írásos anyag)

             Előterjesztő: Jordánné Besenyei Mária igazgatási irodavezető
16.  Szigethalom és Környéke Intézményfenntartó Társulás Társulási megállapodásának

             módosítása. (írásos anyag, előzőleg kiküldésre került)

             Előterjesztő: Szabó Tibor alpolgármester

17.  Szabó Tibor alpolgármester illetményének módosítása. (írásos anyag)

             Előterjesztő: Baloghné dr. Nagy Edit jegyző             
18.  Fül-orr-gége szakorvos helyiség igénye. (írásos anyag, előzőleg kiküldésre került)
             Előterjesztő: Szentgyörgyi József polgármester

1./ Napirendi pont:

Szentgyörgyi József: Az első napirendi pontunk az Önkormányzat és intézményei 2011. évi költségvetésének tárgyalása, rendelet alkotás, írásos anyag, előzőleg kiküldésre került, a Pénzügyi, Ellenőrző és Településfejlesztési Bizottság tárgyalta.

Lengyel Izabella:

A Pénzügyi, Ellenőrző és Településfejlesztési Bizottság tárgyalta az Önkormányzat és intézményei 2011. évi költségvetését.

Halásztelek Város Önkormányzatának Pénzügyi, Ellenőrző és Településfejlesztési Bizottsága az Önkormányzat és intézményeinek 2011. évi költségvetését a Képviselő-testületnek elfogadásra nem javasolja.

Szentgyörgyi József:

Kérdés? Észrevétel? Javaslat? Aki a bizottság határozatával egyetért, miszerint nem javasolja az Önkormányzat és intézményeinek 2011. évi költségvetését elfogadásra, kérem, jelezze! Megállapítom, hogy a testület 8 fő igen, 1 fő tartózkodott szavazattal elfogadta a javaslatot, és az alábbi határozatot hozza: 
4/2011. (II.15.) számú Képviselő-testületi határozata:

Halásztelek Város Önkormányzatának Képviselő-testülete úgy dönt, hogy az Önkormányzat és intézményeinek 2011. évi benyújtott költségvetését nem fogadja el.
Szavazás eredménye: 8 fő igen, 1 fő tartózkodott
Felelős: Szentgyörgyi József polgármester
Határidő: azonnal

2./ Napirendi pont: 
Szentgyörgyi József: Az SZMSZ módosítása, írásos anyag, előzőleg kiküldésre került, az Ügyrendi, Közbiztonsági és Bűnmegelőzési Bizottság tárgyalta.
Tóth Endre Attila:
Halásztelek Város Önkormányzatának Ügyrendi, Közbiztonsági és Bűnmegelőzési Bizottsága a Polgármesteri Hivatal Szervezeti és Működési Szabályzatát a Képviselő-testületnek elfogadásra javasolja. 

Szentgyörgyi József:

Aki bizottság határozatával egyetért, kérem, jelezze! Megállapítom, hogy a testület 9 fő igen szavazattal elfogadta a javaslatot, és az alábbi határozatot hozza: 
5/2011. (II.15.) számú Képviselő-testületi határozata:

Halásztelek Város Önkormányzatának Képviselő-testülete úgy dönt, hogy Halásztelek Város Önkormányzatának Polgármesteri Hivatalának Szervezeti és Működési Szabályzatának módosítására vonatkozó javaslatot elfogadja.

Szavazás eredménye: 9 fő igen

Felelős: Szentgyörgyi József polgármester
Határidő: azonnal
3./ Napirendi pont:  
Szentgyörgyi József: A köztisztviselők szociális, jóléti, kulturális egészségügyi juttatásairól, valamint a szociális és kegyeleti támogatásáról szóló 1/2009.(II.13.) rendelet felülvizsgálata, írásos anyag, előzőleg kiküldésre került, az ügyrendi bizottság tárgyalta. 
Tóth Endre Attila:
Halásztelek Város Önkormányzatának Ügyrendi, Közbiztonsági és Bűnmegelőzési Bizottsága a köztisztviselők szociális, jóléti, kulturális egészségügyi juttatásairól, valamint a szociális és kegyeleti támogatásáról szóló 1/2009. (II.13.) rendelet módosítását az előterjesztés szerint a Képviselő-testületnek elfogadásra javasolja. 

Szentgyörgyi József:

Aki egyetért a bizottság határozatával kérem, jelezze! Megállapítom, hogy a testület 9 fő igen szavazattal elfogadta a javaslatot és az alábbi rendeletet alkotja:
Halásztelek Város Önkormányzat Képviselő-testületének

1/2011. (II.16.) rendelete

a köztisztviselőket megillető szociális, jóléti és egészségügyi juttatásokról, valamint szociális és kegyeleti támogatásokról szóló 1/2009. (II.13.) rendelet módosításáról 

4./ Napirendi pont: 
Szentgyörgyi József:

A Polgármesteri Hivatalban foglalkoztatott köztisztviselők teljesítménykövetelménye, 2011. évi kiemelt céljainak meghatározása, írásos anyag, előzőleg kiküldésre került, az Ügyrendi Közbiztonsági és Bűnmegelőzési Bizottság tárgyalta. 
Tóth Endre Attila:
Halásztelek Város Önkormányzatának Ügyrendi, Közbiztonsági és Bűnmegelőzési Bizottsága a Polgármesteri Hivatalban foglalkoztatott köztisztviselők teljesítménykövetelményeivel, kiemelt céljainak meghatározásáról szóló előterjesztést a Képviselő-testületnek elfogadásra javasolja. 
Szentgyörgyi József:

Kérdés? Észrevétel? Javaslat? Aki egyetért a bizottság határozatával kérem, jelezze! Megállapítom, hogy a testület 9 fő igen szavazattal elfogadta a javaslatot, és az alábbi határozatot hozza: 
6/2011. (II.15.) számú Képviselő-testületi határozata:

Halásztelek Város Önkormányzatának Képviselő-testülete úgy dönt, hogy a Polgármesteri Hivatalban foglalkoztatott köztisztviselők 2011. évi  teljesítmény követelményeinek, kiemelt céljait az alábbiakban határozza meg:

A Nemzeti Közfoglalkoztatási Program keretében az önkormányzati közfoglalkoztatás átalakítása. A közfoglalkoztatáshoz szükséges feltételek biztosítása.

A pályázatokkal elnyerhető hazai és Európai Uniós források felhasználásában rejlő lehetőségek optimális kihasználása. A pályázatok elszámolási és dokumentálási rendjének betartása és ellenőrzése.

Az éves költségvetés (koncepció, rendelet) elkészítése. Az éves költségvetés végrehajtása, az előirányzatok pontos vezetése, az analitikák folyamatos egyeztetése. A költségvetési beszámolók I-III. negyed éves és éves beszámolók határidőben történő elkészítése.

Az önkormányzati intézmények működésének, gazdálkodásának folyamatos figyelemmel kísérése, ellenőrzése. Az intézmények további ösztönzése a költségkímélő gazdálkodásra.
A belső ellenőrzési rendszer és a folyamatba épített előzetes és utólagos vezetői ellenőrzési rendszer (FEUVE) hatékony működtetése.

A helyi adóbeszedés és gépjárműadó beszedés hatékonyságának biztosítása. Az adóbevétel terv szerinti teljesítését biztosító intézkedések előkészítése és végrehajtása. Az adóellenőrzések hatékonyságának növelése, az ellenőrzési módszerek szélesítése. 

A hivatali működés alapdokumentumainak (SZMSZ, alapító okiratok, belső szabályozó jellegű egyéb dokumentumok, munkaköri leírások, stb.) folyamatos aktualizálása.

Az önkormányzati intézmények és a hivatal munkájának összehangolása. 

A települési rendezvények megfelelő színvonalú megtartása, a rendezvények által képviselt kulturális színvonal megtartása mellett legyenek alkalmasak a látogatók számának növelésére. Fel kell kutatni és igénybe kell venni ezek megvalósításához a pályázati lehetőségeket. 

Szavazás eredménye: 9 fő igen

Felelős: Szentgyörgyi József polgármester
Határidő: azonnal
5./ Napirendi pont: 
Szentgyörgyi József: Az anyakönyvi eljárás egyes díjairól rendelet tervezet, írásos anyag, előzőleg kiküldésre került, az Ügyrendi, Közbiztonsági és Bűnmegelőzési Bizottság és a Pénzügyi, Ellenőrző és Településfejlesztési Bizottság tárgyalta.
Tóth Endre Attila:
Halásztelek Város Önkormányzatának Ügyrendi, Közbiztonsági és Bűnmegelőzési Bizottsága a családi és egyéb események megrendezésének térítési díjáról szóló rendeletet a Képviselő-testületnek elfogadásra javasolja. 
Lengyel Izabella:
Halásztelek Város Önkormányzatának Pénzügyi, Ellenőrző és Településfejlesztési Bizottsága az anyakönyvi események eljárásának egyes díjairól szóló rendelet tervezetet a Képviselő-testületnek elfogadásra javasolja.

Szentgyörgyi József:

Aki egyetért a bizottságok határozataival, kérem, jelezze! Megállapítom, hogy a testület 9 fő igen szavazattal elfogadta a javaslatot, és az alábbi rendeletet alkotja:
Halásztelek Város Önkormányzat Képviselő-testületének

2/2011. (II.16.) rendelete

az anyakönyvi eljárás egyes díjairól.

6./ Napirendi pont:
Szentgyörgyi József:

Közbeszerzési szabályzat és zöld közbeszerzési kézikönyv, írásos anyag előzőleg kiküldésre került, az ügyrendi bizottság tárgyalta.

Tóth Endre Attila:
Halásztelek Város Önkormányzatának Ügyrendi, Közbiztonsági és Bűnmegelőzési Bizottsága a Közbeszerzési Szabályzatát a Képviselő-testületnek elfogadásra javasolja. 

Szentgyörgyi József:

Amennyiben nincs, aki egyetért a bizottság határozatával kérem, jelezze! Megállapítom, hogy a testület 9 fő igen szavazattal elfogadta a javaslatot, és az alábbi határozatot hozza: 
7/2011. (II.15.) számú Képviselő-testületi határozata:

Halásztelek Város Önkormányzatának Képviselő-testülete úgy dönt, hogy Halásztelek Város Önkormányzatának Közbeszerzési Szabályzatát és a Zöld Közbeszerzési Kézikönyvet elfogadja.

Szavazás eredménye: 9 fő igen

Felelős: Szentgyörgyi József polgármester
Határidő: azonnal
7./ Napirendi pont: 
Szentgyörgyi József: Közművelődési ellenőrzés, írásos anyag, előzőleg kiküldésre került, az Oktatási, Kulturális, Sport és Társadalmi Kapcsolatok Bizottsága tárgyalta.
Papp Kornél:

Halásztelek Város Önkormányzatának Oktatási, Kulturális, Sport és Társadalmi Kapcsolatok Bizottsága a Város Önkormányzata közművelődési feladatellátásának szakfelügyeleti célvizsgálatáról szóló jelentését a Képviselő-testületnek elfogadásra javasolja. Az Oktatási Bizottság szükségesnek látja önálló közművelődési intézmény alapítását, a közművelődési rendelet módosítását. Az Oktatási Bizottság felkéri a hivatalt az alapító okirat elkészítésére, melynek tárgyalására márciusi ülésén kíván visszatérni.
Szentgyörgyi József:

Aki egyetért a bizottság határozatával kérem, jelezze! Megállapítom, hogy a testület 9 fő igen szavazattal elfogadta a javaslatot, és az alábbi határozatot hozza: 
8/2011. (II.15.) számú Képviselő-testületi határozata:
Halásztelek Város Önkormányzatának Képviselő-testülete úgy dönt, Halásztelek Város Önkormányzata Közművelődési feladat ellátásának szakfelügyeleti célvizsgálatáról szóló jelentését elfogadja, az Oktatási Bizottság kiegészítésével, amely önálló közművelődési intézmény alapítását és a közművelődési rendelet módosítását kezdeményezi a márciusi testületi ülésre.
Szavazás eredménye: 9 fő igen

Felelős: Szentgyörgyi József polgármester
Határidő: azonnal
8./ Napirendi pont:

A testület a napirendi pontot a mai napon nem, majd a 2011. évi költségvetés elfogadását követően tárgyalja.

9./ Napirendi pont: 
Szentgyörgyi József: A 84/2010.(IX.15.) testületi határozat alapján az óvoda nyári nyitva tartásának megvitatása, írásos anyag, előzőleg kiküldésre került, az Oktatási, Kulturális, Sport és Társadalmi Kapcsolatok Bizottsága tárgyalta.
Papp Kornél:
Halásztelek Város Önkormányzatának Oktatási, Kulturális, Sport és Társadalmi Kapcsolatok Bizottsága a 84/2010. (IX.15.) testületi határozat alapján felülvizsgálta az óvoda nyári nyitva tartását, s javasolja az óvoda zárva tartását a 2011. július 4-29. közötti időszakban a Képviselő-testületnek.
Szentgyörgyi József:

Aki egyetért a bizottság határozatával kérem, jelezze! Megállapítom, hogy a testület 7 fő igen, 2 fő nem szavazattal elfogadta a javaslatot, és az alábbi határozatot hozza: 
9/2011. (II.15.) számú Képviselő-testületi határozata:
Halásztelek Város Önkormányzatának Képviselő-testülete úgy dönt, hogy a 84/2010. (IX.15.) testületi határozat alapján felülvizsgált óvoda nyári nyitva tartását elfogadja, és az óvoda zárva tartását a 2011. július 4-29. közötti időszakban határozza meg.

Szavazás eredménye: 7 fő igen




2 fő nem

Felelős: Szentgyörgyi József polgármester
Határidő: azonnal
10./ Napirendi pont: 
Szentgyörgyi József: Az iskolai beiratkozás időpontjának meghatározása, írásos anyag, előzőleg kiküldésre került, az Oktatási, Kulturális, Sport és Társadalmi Kapcsolatok Bizottsága tárgyalta.
Papp Kornél:
Halásztelek Város Önkormányzatának Oktatási, Kulturális, Sport és Társadalmi Kapcsolatok Bizottsága a 2011-2012. tanévre történő általános iskolai beiratkozás időpontját 2011. március 28-29-én 8-18 órára javasolja kitűzni a Képviselő-testületnek.
Szentgyörgyi József:

Aki egyetért a bizottság határozatával kérem, jelezze! Megállapítom, hogy a testület 9 fő igen szavazattal elfogadta a javaslatot, és az alábbi határozatot hozza: 
10/2011. (II.15.) számú Képviselő-testületi határozata:
Halásztelek Város Önkormányzatának Képviselő-testülete úgy dönt, hogy a 2011-2012. tanévre történő általános iskolai beiratkozás időpontját 2011. március 28-29-én 8-18 órában határozza meg.

Szavazás eredménye: 9 fő igen

Felelős: Szentgyörgyi József polgármester
Határidő: azonnal
11./ Napirendi pont: 
Szentgyörgyi József: Az Óvodai beiratkozás időpontjának meghatározása, írásos anyag, előzőleg kiküldésre került, az Oktatási, Kulturális, Sport és Társadalmi Kapcsolatok Bizottsága tárgyalta.
Papp Kornél:

Halásztelek Város Önkormányzatának Oktatási, Kulturális, Sport és Társadalmi Kapcsolatok Bizottsága a Tündérkert Óvoda 2011/2012. nevelési évre történő felvételének időpontját 2011. március 28–április 1. 8-18 óra közötti időpontra javasolja kitűzni a Képviselő-testületnek.
Szentgyörgyi József:

Aki egyetért a bizottság határozatával kérem, jelezze! Megállapítom, hogy a testület 9 fő igen szavazattal elfogadta a javaslatot, és az alábbi határozatot hozza: 
11/2011. (II.15.) számú Képviselő-testületi határozata:
Halásztelek Város Önkormányzatának Képviselő-testülete úgy dönt, hogy a Tündérkert Óvoda 2011/2012. nevelési évre történő felvételének időpontját 2011. március 28–április 1. 8-18 óra közötti időpontban határozza meg.

Szavazás eredménye: 9 fő igen

Felelős: Szentgyörgyi József polgármester
Határidő: azonnal
12./ Napirendi pont: 
Szentgyörgyi József: Duna-Vértes Köze Regionális Hulladékgazdálkodási Társulás 2011. évi költségvetésének jóváhagyása, írásos anyag a Pénzügyi, Ellenőrző és Településfejlesztési Bizottság tárgyalta.
Lengyel Izabella:

Halásztelek Város Önkormányzatának Pénzügyi, Ellenőrző és Településfejlesztési Bizottsága az előterjesztés szerint a Duna-Vértes Köze Regionális Hulladékgazdálkodási Társulás 2011. évi költségvetésének elfogadását javasolja. 

Szentgyörgyi József:

Aki egyetért a bizottság határozatával kérem, jelezze! Megállapítom, hogy a testület 9 fő igen szavazattal elfogadta a javaslatot, és az alábbi határozatot hozza: 
12/2011. (II.15.) számú Képviselő-testületi határozata:
Halásztelek Város Önkormányzatának Képviselő-testülete úgy dönt, hogy az előterjesztés szerinti a Duna-Vértes Köze Regionális Hulladékgazdálkodási Társulás 2011. évi költségvetését elfogadja.

Szavazás eredménye: 9 fő igen

Felelős: Szentgyörgyi József polgármester
Határidő: azonnal
13./ Napirendi pont: 
Szentgyörgyi József: Százhalombatta Város Helyi Hulladékgazdálkodási terve, írásos anyag, előzőleg kiküldésre került, az Ügyrendi, Közbiztonsági és Bűnmegelőzési Bizottság tárgyalta.
Tóth Endre Attila:
Halásztelek Város Önkormányzatának Ügyrendi, Közbiztonsági és Bűnmegelőzési Bizottsága Százhalombatta Város Helyi Hulladékgazdálkodási Tervét a Képviselő-testületnek elfogadásra javasolja. 

Szentgyörgyi József:

Aki egyetért a bizottság határozatával kérem, jelezze! Megállapítom, hogy a testület 9 fő igen szavazattal elfogadta a javaslatot, és az alábbi határozatot hozza: 
13/2011. (II.15.) számú Képviselő-testületi határozata:
Halásztelek Város Önkormányzatának Képviselő-testülete úgy dönt, hogy Százhalombatta Város Helyi Hulladékgazdálkodási Tervét elfogadja.

Szavazás eredménye: 9 fő igen

Felelős: Szentgyörgyi József polgármester
Határidő: azonnal
14./Napirendi pont: 
Szentgyörgyi József: 2011. évi vízdíj meghatározása, köztudott, hogy a Fővárosi Vízművek mindig későn küldi meg a Fővárosi Önkormányzat döntése miatt, írásos anyag, előzőleg kiküldésre került, a Pénzügyi, Ellenőrző és Településfejlesztési Bizottság tárgyalta.
Lengyel Izabella:
A bizottsági ülésen az előterjesztést, kiküldött rendeletet fogadtuk el más számokkal.

Papp Kornél:

A pénzügyi bizottság ülésén más számok elfogadása mellett döntöttünk, az előterjesztés úgy érkezett, hogy 2011. február 11-én kelt előterjesztést fogadtunk el, hogyan lehet ezt korrigálni? Mulasztásokat észleltünk, kérem ennek kivizsgálását!
Szentgyörgyi József:

A Vízművek az Önkormányzathoz küldött iratában a 2011. évi ivóvíz fogyasztás mértékének megállapítását kérte, az előterjesztésben ez az átvezetés nem történt meg, a kiküldött előterjesztések nem kerültek összehasonlításra, a félre értések átláthatósága végett a február 8-ai jegyzőkönyvet átnézzük, felolvasom a Vízművek javaslatát.
A nem lakossági ivóvíz alapdíj mértéke:

· 0 m3 napi átlagfogyasztás mellett évente 0 Ft,

· 0 m3-nél nagyobb, de legfeljebb 7,5 m3 napi átlagfogyasztás mellett évente 14.544,- Ft + ÁFA,
· 7,5 m3-nél nagyobb, de legfeljebb 15m3 napi átlagfogyasztás mellett évente 52.992,- Ft + ÁFA,
· 15 m3 napi átlagfogyasztás felett évente 86.544,- Ft + ÁFA,
· Ivóvíz-alapdíjon felüli nem lakossági ivóvíz-fogyasztási díja: 197,10 Ft/m3+ÁFA.
A lakossági ivóvíz alapdíj mértéke:

· 0 m3-nél nagyobb tárgyidőszaki fogyasztás mellett 154,00 Ft/bekötés/hónap + ÁFA,
· 0 m3 tárgyidőszaki fogyasztás mellett az adott időszakra vonatkozóan 0 Ft,
· Ivóvíz alapdíjon felüli ivóvíz fogyasztási díja: 188,3 Ft/m3+ÁFA.

Aki egyetért a Vízművek 2011. évi ivóvíz fogyasztási javaslatával, kérem, jelezze! Megállapítom, hogy a testület 6 fő igen, 3 tartózkodási szavazattal elfogadta a javaslatot, és az alábbi rendeletet alkotja:
Halásztelek Város Önkormányzata Képviselő-testületének

3/2011. (II.16.) rendelete 
az ivóvíz szolgáltatás díjáról szóló 2/2007. (I. 31.) rendeletének módosításáról

15./ Napirendi pont: 
Szentgyörgyi József: Területi védőnői munkakör betöltésére pályázat kiírása, a Szociális, Egészségügyi és Környezetvédelmi Bizottság tárgyalta.
Végváriné Nyíri Lídia:

A bizottság a Képviselő-testületnek elfogadásra javasolja a területi védőnői állás pályázatának szövegét az alábbiak szerint:

„Halásztelek Város Önkormányzatának Képviselő-testület a közalkalmazottak jogállásáról szóló XXIII. törvény alapján pályázatot hirdet területi védőnői álláshely betöltésére. A közalkalmazotti jogviszony határozatlan időtartamra és teljes munkaidőre szól.

A munkakörbe tartozó feladatok: Területi védőnő, terhes-gondozás és 0-6 éves életkorú gyermekek gondozása.
Illetmény és juttatások: Az illetmény megállapítására és a juttatásokra a közalkalmazottak jogállásáról szóló törvény rendelkezései az irányadók.

Pályázati feltételek: Egészségügyi főiskolai karon szerzett védőnői oklevél, (vagy azzal egyenértékűnek elismert oklevél), működési nyilvántartási szám, büntetlen előélet, erkölcsi bizonyítvány.

A pályázat részeként benyújtandó iratok: szakmai önéletrajz, iskolai végzettséget és képesítést igazoló bizonyítvány másolata, működési nyilvántartási szám, 30 napnál nem régebbi erkölcsi bizonyítvány, vagy a beadására vonatkozó igazolás.

A pályázat benyújtásának határideje: A megjelenéstől számított 15 nap.

A pályázat elbírálásának határideje: A benyújtást követő testületi ülés. A munkakör a testületi döntést követően azonnal betölthető.

Szentgyörgyi József:

Aki a bizottság határozatával egyetért kérem, jelezze! Megállapítom, hogy a testület 9 fő igen szavazattal elfogadta a javaslatot, és az alábbi határozatot hozza: 
14/2011. (II.15.) számú Képviselő-testületi határozata:
Halásztelek Város Önkormányzatának Képviselő-testülete úgy dönt, hogy a területi védőnői állás betöltésére kiírt pályázatot az alábbi tartalommal elfogadja.
Halásztelek Város Önkormányzatának Képviselő-testülete a közalkalmazottak jogállásáról szóló XXXIII. törvény alapján pályázatot hirdet területi védőnői álláshely betöltésére. A közalkalmazotti jogviszony határozatlan időtartamra és teljes munkaidőre szól. 
A munkakörbe tartozó feladatok: Területi védőnő, terhes-gondozás és 0-6 életkorú gyermekek gondozása. 

Illetmény és juttatások: Az illetmény megállapítására és a juttatásokra a közalkalmazottak jogállásáról szóló törvény rendelkezései az irányadók. 

Pályázati feltételek: Egészségügyi főiskolai karon szerzett védőnői oklevél, (vagy azzal egyenértékűnek elismert oklevél), működési nyilvántartási szám, büntetlen előélet, erkölcsi bizonyítvány. 

A pályázat részeként benyújtandó iratok: szakmai önéletrajz, iskolai végzettséget és képesítést igazoló bizonyítvány másolata, működési nyilvántartási szám, 30 napnál nem régebbi erkölcsi bizonyítvány, vagy a beadására vonatkozó igazolás.

A pályázat benyújtásának határideje: A megjelenéstől számított 15 nap. 

A pályázat elbírálásának határideje: A benyújtást követő testületi ülés. A munkakör a testületi döntést követően azonnal betölthető.

A pályázat kiírással kapcsolatosan további információt a 06-24/517-290 telefonszámon Sirokiné Szebeni Katalin ad. 

A pályázatot írásban Halásztelek Város Polgármesteréhez kell benyújtani a kötelező mellékletekkel együtt: 2314. Halásztelek, Posta köz 1. 

Szavazás eredménye: 9 fő igen

Felelős: Szentgyörgyi József polgármester
Határidő: azonnal
16./ Napirendi pont: 
Szentgyörgyi József: Szigethalom és Környéke Intézményfenntartó Társulás Társulási megállapodásának módosítása, írásos anyag, előzőleg kiküldésre került, az Ügyrendi, Közbiztonsági és Bűnmegelőzési Bizottság tárgyalta.
Tóth Endre Attila:

Halásztelek Város Önkormányzatának Ügyrendi, Közbiztonsági és Bűnmegelőzési Bizottsága Szigethalom és Környéke Intézményfenntartó Társulás Társulási megállapodásának módosítását a Képviselő-testületnek elfogadásra javasolja. 

Szentgyörgyi József:

Aki egyetért a bizottság határozatával egyetért, kérem, jelezze! Megállapítom, hogy a testület 9 fő igen szavazattal elfogadta a javaslatot, és az alábbi határozatot hozza: 
15/2011. (II.15.) számú Képviselő-testületi határozata:
Halásztelek Város Önkormányzatának Képviselő-testülete úgy dönt, hogy Szigethalom és Környéke Intézményfenntartó Társulás Társulási megállapodásának módosítását az előterjesztés 1. számú melléklete szerinti módosított társulási megállapodást és a módosítások átvezetését tartalmazó az előterjesztés 2. számú melléklete szerinti egységes szerkezetű társulási megállapodást elfogadja.

Szavazás eredménye: 9 fő igen

Felelős: Szentgyörgyi József polgármester
Határidő: azonnal
17./ Napirendi pont: 
Szentgyörgyi József: Szabó Tibor alpolgármester illetményének módosítása, írásos anyag, kiküldésre került, az illetmény módosításának megállapítása jogszabályon alapul.
Papp Kornél:

Az alpolgármester illetményről a Képviselő-testület korábban döntött, a jelenlegi előterjesztést hibásnak vélem, az illetmény kiszámításánál hiba történt.
Szentgyörgyi József:

Aki kiküldött előterjesztéssel egyetért, kérem, jelezze! Megállapítom, hogy a testület 6 fő igen, 2 fő tartózkodási szavazattal elfogadta az előterjesztést, és az alábbi határozatot hozza: 
16/2011. (II.15.) számú Képviselő-testületi határozata:
Halásztelek Város Önkormányzatának Képviselő-testülete úgy dönt, hogy Szabó Tibor alpolgármester illetményének módosításáról szóló előterjesztést elfogadja.
Az alpolgármester tiszteletdíját – visszamenőleg – 2010. október 19-étől  173.900,- Ft/hónap összegben állapítsa meg a Képviselő-testület.

Szavazás eredménye: 6 fő igen




2 fő tartózkodott

Felelős: Szentgyörgyi József polgármester
Határidő: azonnal
18./ Napirendi pont:
Szentgyörgyi József: Fül-orr-gége szakorvos helyiség igénye, írásos anyag, előzőleg kiküldésre került, a Pénzügyi, Ellenőrző és Településfejlesztési Bizottság tárgyalta.
Lengyel Izabella:

Halásztelek Város Önkormányzatának Pénzügyi, Ellenőrző és Településfejlesztési Bizottsága 2011. március 1. napjától határozatlan időtartamra bérbe adja Halásztelek, Kisgyár u. 2. szám alatti Egészségházban lévő emeleti (korábban logopédiai foglalkozás) helyiségeit Dr. Pozsár István részére fül-orr-gégészeti szakorvosi rendelés céljára, havi 25.000,- Ft bérleti díj és rezsi költség átalány ellenében a Képviselő-testületnek elfogadásra javasolja.
Szentgyörgyi József:

Aki egyetért a bizottság határozatával kérem, jelezze! Megállapítom, hogy a testület 9 fő igen szavazattal elfogadta a javaslatot, és az alábbi határozatot hozza: 
17/2011. (II.15.) számú Képviselő-testületi határozata:
Halásztelek Város Önkormányzatának Képviselő-testülete úgy dönt, hogy 2011. március 1. napjától határozatlan időtartamra bérbe adja Halásztelek, Kisgyár u. 2. szám alatti Egészségházban lévő emeleti (korábban logopédiai foglalkozás) helyiségeit Dr. Pozsár István részére fül-orr-gégészeti szakorvosi rendelés céljára, havi 25.000,- Ft bérleti díj és rezsi költség átalány ellenében.

Szavazás eredménye: 9 fő igen

Felelős: Szentgyörgyi József polgármester
Határidő: azonnal
Szentgyörgyi József:

Egyéb Kérdés? Észrevétel? Amennyiben nincs több kérdés a következő bejelentést teszem.

Leisnigbe kapott meghívást egy kispályás focicsapat, illetve bokszoló csapat április 29. – május 1-e között, a szervezés folyamatban van.

A férőhelyek számának ismeretében, és a csapatösszeállítást követően az utazást a sportrendezvényre megszervezzük.
Amennyiben nincs jelenlétüket köszönöm, nyílt ülésünket bezárom, két benyújtott pályázatot kell elbírálnunk, ezért ülésünket zárt ülés keretében folytatjuk.

18.45

